b'\n_START_ARTICLE_\nOdvetnik\n_START_PARAGRAPH_\nOdvetnik je pravnik s pravni\xc5\xa1kim dr\xc5\xbeavnim izpitom, ki izpolnjuje zakonske pogoje za opravljanje odvetni\xc5\xa1kega poklica, in je \xc4\x8dlan odvetni\xc5\xa1ke zbornice. Odvetni\xc5\xa1tvo je svoboden poklic, hkrati pa opravlja pomembno funkcijo v okviru pravosodnega sistema. Na voljo mu je, ali je zaposlen v odvetni\xc5\xa1ki pisarni. Strankam svetuje pri sklepanju pravnih poslov in jih zastopa pri opravljanju pravnih dejanj v postopkih pred dr\xc5\xbeavnimi organi, organi lokalne samouprave in drugimi organi ter organizacijami._NEWLINE_V slovenskih pravnih postopkih (pravdni, nepravdni, kazenski, upravni) so odvetniku pridr\xc5\xbeana samo dejanja v zvezi z izrednimi pravnimi sredstvi, zato je splo\xc5\xa1no pooblastilo (tako brez izrecnih omejitev) zanj \xc5\xa1ir\xc5\xa1e. Sicer si lahko stranka izbere kot zastopnika kogarkoli; sodi\xc5\xa1\xc4\x8de jo je dol\xc5\xbeno opozoriti, \xc4\x8de presodi, da ji je izbira zastopnika v \xc5\xa1kodo. _NEWLINE_Odvetniki zara\xc4\x8dunavajo svoje storitve v skladu z odvetni\xc5\xa1ko tarifo, s stranko pa se lahko dogovori tudi za vi\xc5\xa1je pla\xc4\x8dilo. Pla\xc4\x8dilo storitve zapade v pla\xc4\x8dilo po opravljeni storitvi, odvetnik in stranka pa se lahko dogovorita tudi za pla\xc4\x8dilo nagrade v vi\xc5\xa1ini, ki lahko dosega do 15\xc2\xa0% prisojenega zneska. Poseben dogovor o pla\xc4\x8dilu v obliki dele\xc5\xbea od prisojenega zneska je obi\xc4\x8dajen predvsem pri od\xc5\xa1kodninskih zahtevkih._NEWLINE_Odvetnik (razen odvetnik posameznik) ne odgovarja za svoje storitve z vsem svojim premo\xc5\xbeenjem, ob tem da ima obvezno zavarovano odgovornost pri komercialni zavarovalnici._NEWLINE_Natan\xc4\x8dna terminologija za besedo \xe2\x80\x9codvetnik\xe2\x80\x9d se razlikuje. Izrazi odvetnik, svetovalec, barister in solicitor so vsa razli\xc4\x8dna imena za odvetnike. Izvor poklica sega \xc5\xbee v anti\xc4\x8dno Gr\xc4\x8dijo, ko je govornik govoril v imenu prijateljev ali dr\xc5\xbeavljanov na njihovo zahtevo. Kljub temu, da je deloval kot pravni svetovalec v skladu z atenskim pravom, govorniku ni bilo treba pla\xc4\x8dati za njegove storitve. Prvi odvetnik v starem Rimu je okoli leta 204 pred na\xc5\xa1im \xc5\xa1tetjem prejel pla\xc4\x8dilo za svoje storitve, ko je cesar Klavdij legaliziral ta poklic in uvedel prepoved pristojbin.'